Gemini 10

Gemini 10 jeb Gemini X bija ASV NASA programmas Gemini kosmosa kuģa Gemini pilotējams lidojums. Palaists 1966. gada jūlijā. Veica trīs dienu lidojumu, kura laikā saslēdzās ar modificētu raķešpakāpi un pietuvojās citam mērķim; veiktas divas iziešanas kosmosā.

 Apkalpe 
Kuģa Gemini apkalpe augšupceļā un lejupceļā:
KosmonautsAmats Lidojums pēc skaita Džons Jangs Komandējošais pilots 2. Maikls Kolinss Pilots 1.

Dublieru apkalpe:
 Elans Bīns, komandējošais pilots
 Kliftons Viljamss, pilots

 Lidojuma gaita 
 Pirmā diena 
Gemini 10 saslēgšanās mērķis Agena Target Vehicle GATV 5005 tika palaists 1966. gada 18. jūlijā 20:39:46 UTC.
Gemini 10 tika palaists 100 minūtes vēlāk, 22:20:26 UTC ar nesējraķeti Titan II GLV no Kanaveralas zemesraga Gaisa spēku stacijas starta laukuma LC-19.

Gemini 10 veica manevru sēriju un pietuvojās ATV. Saslēgšanas ar to notika 19. jūlijā 04:13:03 UTC. Pēc tam ar Agena dzinēju orbīta tika paaugstināta (294 × 763 km).

 Otrā diena 
Pēc miega perioda 20:58 UTC veikts manevrs ar Agena dzinēju, lai orbīta (380 km) būtu tāda pati kā Gemini 8 izmantotā Agena Target Vehicle.
19. jūlijā 21:44 Kolinss sāka iziešanu kosmosā. Viņš gan neatstāja kuģi, bet gan tikai izliecās no lūkas un veica fotografēšanu. Darbības atklātā kosmosā ilga 49 minūtes.

 Trešā diena 
20. jūlijā 19:00 UTC Gemini atvienojās no GATV 5005 un gatavojās tuvoties Gemini 8 izmantotajam mērķim GATV 5003. Tai kosmosa kuģis pietuvojās 3 metru attālumā. 
20. jūlijā 23:01 Kolinss sāka otro iziešanu kosmosā. Viņš no Gemini 10 sāna noņēma mikrometeorītu savākšanas paketi S-12. Vēlāk gan šī pakete aizpeldēja prom un tika zaudēta.
Kolinss ar rokā turamu manevrēšanas ierīci HHMU pārvietojās uz tuvumā esošo Agena Target Vehicle, kur noņēma mikrometeorītu savākšanas paketi S-10 un vadu paraugus. Pēdējais viņa uzdevums bija HHMU izmēģinājumi, bet ierīce vairs nestrādāja, un nācās pārtraukt ārpuskuģa aktivitātes.

Nolaišanās notika 21. jūlijā 21:07:05 UTC Atlantijas okeānā, 5,6 km no aprēķinātās nosēšanās vietas.

 Iziešana atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība Gemini 10 EVA 1 Gemini 10 kabīne Maikls Kolinss  21:44  22:33 49 minūtes Neatstājot kosmosa kuģa kabīni, Kolinss izliecās ārā un veica fotografēšanu. Gemini 10 EVA 2 Gemini 10 kabīne Maikls Kolinss  23:01  23:40 39 minūtes Kolinss no Gemini 10 noņēma mikrometeorītu savākšanas paketi. Tad ar rokā turamu manevrēšanas ierīci viņš pārvietojās uz 3 m attālumā esošo Agena Target Vehicle, kur noņēma mikrometeorītu savākšanas paketi.

 Ārējās saites 

 Gemini-X (10) NASA
 On The Shoulders of Titans: A History of Project Gemini 
 Gemini 10 Encyclopedia Astronautica

10